శివుడు శివుడు శివుడు
శివుడు శివుడు శివుడు 1983 లో ఎ. కోదండరామిరెడ్డి దర్శకత్వంలో విడుదలైన సినిమా. ఇందులో చిరంజీవి, రాధిక ముఖ్య పాత్రల్లో నటించారు.కె. చక్రవర్తి సంగీత దర్శకత్వం వహించిన ఈ సినిమాలో పాటలన్నీ వేటూరి సుందర్రామ్మూర్తి రాయగా ఎస్. పి. బాలసుబ్రహ్మణ్యం, పి. సుశీల పాడారు.
అందరివాడు
అందరివాడు 2005 లో శ్రీను వైట్ల దర్శకత్వంలో విడుదలైన సినిమా. ఇందులో చిరంజీవి, టబు, రిమ్మీ సేన్ ప్రధాన పాత్రలు పోషించారు.
గోవిందరాజులు (చిరంజీవి) అనే ఒక మేస్త్రికి కి సిద్ధార్థ్ (చిరంజీవి) అనే కుమారుడు ఉంటాడు. సిద్ధార్థ్ కి చిన్నతనంలోనే తల్లి మరణిస్తే గోవిందరాజులు తన కొడుకు కోసం మళ్ళీ పెళ్ళి చేసుకుండా అతన్ని ప్రేమగా పెంచుతాడు. సిద్ధార్థ్ ఒక టీవీ చానల్ లో రిపోర్టరుగా పనిచేస్తుంటాడు. తన కోసం జీవితాంతం కష్టపడ్డ తన తండ్రికి మళ్ళీ పెళ్ళి చేయాలని సిద్ధార్థ్ ప్రయత్నిస్తుంటే గోవిందరాజులు కావాలనే అవన్నీ చెడగొడుతుంటాడు. ముందు తన కుమారుడికి పెళ్ళి చేయాలని చూస్తుంటాడు.